EkBass/fiwiki-20250220-pages-articles huggingface dataset:
Chelsea Manning

Chelsea E. Manning (syntyjään Bradley E. Manning, s. 17. joulukuuta 1987 Crescent, Oklahoma, Yhdysvallat) on Yhdysvaltain maavoimien entinen tiedusteluanalyytikko ja "pilliin puhaltaja", jonka epäiltiin vuotaneen Collateral Murder -videon ja noin 260 000 arkaluontoista diplomaattisähkettä Wikileaksiin. Myöhemmin vahvistettiin Manningin vuotaneen vuonna 2010 yli 700 000 luottamuksellista dokumenttia. Hänet vangittiin toukokuussa 2010 ja hän kärsi tuomiotaan sotilasvankilassa Fort Leavenworthissa Kansasissa, kunnes vapautui 17. toukokuuta 2017. Manning sai heinäkuussa 2010 syytteen salaiseksi luokitellun aineiston vuotamisesta. Mukana oli muun muassa Wikileaksin julkaisema video Yhdysvaltojen 12. heinäkuuta 2007 Bagdadiin tekemästä helikopteri-iskusta, jossa kuoli uutistoimisto Reutersin valokuvaaja ja hänen kuljettajansa. Maaliskuussa 2011 Manning sai 22 uutta syytettä. Häntä syytettiin muun muassa vihollisen auttamisesta. Oikeudenkäynti alkoi kesäkuussa 2013. Elokuussa 2013 sotaoikeuden tuomari tuomitsi Manningin 35 vuodeksi vankeuteen ja määräsi hänet erotettavaksi Yhdysvaltain maavoimista. Syyttäjä oli vaatinut 60 vuoden vankeusrangaistusta. Raskain syyte, syyte vihollisen auttamisesta, hylättiin. Elokuussa 2013 Manning ilmoitti, että hän on nainen ja haluaa sukupuolenkorjausprosessiin mahdollisimman pian. Hän käyttää nimeä Chelsea. Manning yritti itsemurhaa vankilassa heinäkuussa 2016 ja toisen kerran lokakuussa 2016. Yhdysvaltain armeija antoi syyskuussa 2016 Manningille luvan sukupuolenkorjausleikkaukseen. Presidentti Barack Obaman lievensi vuonna 2017 Manningin tuomiota niin, että tämä pääsee vapaaksi 17. toukokuuta 2017. Manning joutui uudestaan vankilaan kieltäydyttyään todistamasta Wikileaksia koskevassa asiassa. Hän vapautui 9. toukokuuta 2019, koska valamiehistön kausi päättyi. Manning vangittiin pian uudestaan, kunnes hänet taas vapautettii vankilasta 12.3.2020, jolloin hän joutui maksamaan 256 000 dollarin sakon tuomarin määräyksestä. == Lähteet == == Aiheesta muualla== * Wikileaksin oma sivu aiheesta. Sisältää videoita ja tekstiä Luokka:Yhdysvaltalaiset sotilaat Luokka:Vuonna 1987 syntyneet Luokka:Elävät henkilöt Luokka:Paljastuksentekijät Luokka:Syömälakkolaiset
Luettelo Suomen virallisen musiikki-DVD-listan ykkösistä vuonna 2006

Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:stä vuonna 2006. Viikko Artisti/yhtye DVD 1 Ismo Alanko Säätiö Live 2 Kotiteollisuus Kotiteollisuus-DVD 3 Kotiteollisuus Kotiteollisuus-DVD 4 Judas Priest Rising In The East 5 Judas Priest Rising In The East 6 Iron Maiden Death On The Road (live) 7 Iron Maiden Death On The Road (live) 8 Iron Maiden Death On The Road (live) 9 Iron Maiden Death On The Road (live) 10 HIM Love Metal Archives Vol. 1 11 Kotiteollisuus Kotiteollisuus-DVD 12 HIM Love Metal Archives Vol. 1 13 Megadeth Arsenal Of Megadeth 14 Anastacia Live At Last 15 Apulanta Kesäaine 16 Apulanta Kesäaine 17 Apulanta Kesäaine 18 Apulanta Kesäaine 19 Apulanta Kesäaine 20 Apulanta Kesäaine 21 Apulanta Kesäaine 22 Sonata Arctica For the Sake of Revenge - Live 23 Nightwish End of An Era 24 Nightwish End of An Era 25 Nightwish End of An Era 26 Nightwish End of An Era 27 Nightwish End of An Era 28 Pink Floyd Pulse 29 Pink Floyd Pulse 30 Pink Floyd Pulse 31 Pink Floyd Pulse 32 Pink Floyd Pulse 33 Pink Floyd Pulse 34 Rainbow Live In Munich 1977 35 Iron Maiden Visions of the Beast 36 Dream Theater Score - 20th Anniversary World Tour 37 Iron Maiden Visions of the Beast 38 Iron Maiden Visions of the Beast 39 Iron Maiden Visions of the Beast 40 Kotiteollisuus Kotiteollisuus-DVD 41 Iron Maiden Visions of the Beast 42 Children of Bodom Chaos Ridden Years - Stockholm Knockout Live 43 Children of Bodom Chaos Ridden Years - Stockholm Knockout Live 44 Sleepy Sleepers Soppa 45 Yö Kolmen illan varietee 46 Yö Kolmen illan varietee 47 Yö Kolmen illan varietee 48 Sentenced Buried Alive 49 Sentenced Buried Alive 50 Metallica Videos 1989 - 2004 51 Metallica Videos 1989 - 2004 52 Yö Kolmen illan varietee == Lähteet == * Musiikkituottajat → Tilastot → Suomen virallinen lista → Musiikki-DVD:t Luokka:Luettelot Suomen virallisen musiikki-DVD-listan ykkösistä vuosittain musiikki-DVD 2006
Messaapin kieli

Messaapin kieli on nykyisessä Kaakkois-Italiassa antiikin aikana asuneiden messapialaisten puhuma kuollut kieli. Kieli tunnetaan 500-luvulta ensimmäiselle vuosisadalle saakka ennen ajanlaskumme alkua laadituista piirtokirjoituksista. Se on indoeurooppalainen, mutta ei kuulu itaalisiin kieliin. Messaappia on pidetty illyyrin lähisukulaisena, mutta illyyrinkielisen aineiston vähäisyyden takia tätä ei ole voitu todistaa. ==Lähteet== Luokka:Indoeurooppalaiset kielet Luokka:Euroopan kuolleet kielet
Afrikanvarpunen

Afrikanvarpunen (Passer motitensis) on varpusten heimoon kuuluva lounaisafrikkalainen varpuslintu. Sen esiintymisalue ulottuu Angolan lounaisrannikolta Namibiaan, Botswanaan, Zimbabwen lounaisosaan ja Etelä- Afrikan pohjois- ja keskiosiin. Lajista tunnetaan kolme alalajia. Andrew Smith kuvaili lajin holotyypin Etelä-Afrikan Motitasta, 215 kilometriä Oranjejoesta pohjoiseen, vuonna 1836.The Internet Bird Collection == Lähteet == Luokka:Varpuset (suku)
Siĕm Réabin kansainvälinen lentoasema

Siĕm Réabin kansainvälinen lentoasema () on lähellä Siĕm Réabin kaupunkia sijaitseva lentoasema Kambodžassa. Lentoasemalla on yksi 2 550 metriä pitkä betonipäällysteinen kiitotie, ja se sijaitsee noin 18 metriä merenpinnan yläpuolella. Sen kautta matkusti vuonna 2017 yhteensä 4 209 000 ihmistä. == Matkustajamäärän kehitys == Lentoaseman matkustajamäärän kehitys vuosien 2001–2017 välillä. Vuosi Matkustajia 2001 449 700 2002 572 700 2003 551 300 2004 799 700 2005 1 038 100 2006 1 360 400 2007 1 732 400 2008 1 531 800 2009 1 255 200 2010 1 581 309 2011 1 826 118 2012 2 223 029 2013 2 663 337 2014 3 018 669 2015 3 296 513 2016 3 478 300 2017 4 209 000 == Lähteet == == Aiheesta muualla == * Lentoaseman sivut cambodia-airports.com Luokka:Kambodžan lentoasemat
Illyyrin kieli

Illyyrin kieli on Balkanin luoteisosassa asuneiden illyrialaisten puhuma kuollut kieli. Illyyri mainitaan antiikin kirjailijoiden teoksissa 600–300-luvuilla eaa. Myöhemmin se joutui väistymään latinan tieltä. Kielestä ei ole säilynyt lainkaan alkuperäisiä kirjallisia muistomerkkejä. Se tunnetaan paikan- ja henkilönimien sekä kreikan- ja latinankielisessä kirjallisuudessa esiintyvien yksittäisten sanojen perusteella. Niiden pohjalta illyyri on voitu osoittaa indoeurooppalaiseksi kieleksi. Nykyistä albanian kieltä on usein pidetty illyyrin historiallisena perillisenä. Vaikka tämä tuntuukin todennäköiseltä, asiaa ei ole pystytytty todistamaan illyyrinkielisten tekstien niukkuuden takia. Illyyrin tutkimus on perustunut pitkälti Kaakkois- Italiassa puhutun messaapin aineistoon. Niidenkin sukulaisuutta on toistaiseksi pidettävä vain hypoteesina. ==Lähteet== Luokka:Indoeurooppalaiset kielet Luokka:Euroopan kuolleet kielet Luokka:Illyria
Sikulin kieli

Sikulin kieli on Sisiliassa ennen roomalaisvaltaa asuneiden sikulien puhuma kuollut kieli. Kreikkalaiset siirtolaiset kohtasivat sikulit Sisiliassa 700-luvulla eaa. Heidän kerrotaan muuttaneen sinne Apenniinien niemimaalta. Sikulin kieli tunnetaan muutamien piirtokirjoitusten ja yksittäisten sanojen perusteella. Kieli on rakenteeltaan indoeurooppalainen, mutta sen kuulumista itaaliseen ryhmään on aineiston niukkuuden takia mahdotonta todistaa. ==Lähteet== Luokka:Indoeurooppalaiset kielet Luokka:Euroopan kuolleet kielet
Sirkkuvarpunen

Sirkkuvarpunen (Passer melanurus) on varpusten heimoon kuuluva eteläafrikkalainen varpuslintu. Sen esiintymisalue ulottuu Angolan lounaisosasta Namibiaan, Botswanaan, Zimbabwen länsiosaan, Etelä-Afrikkaan ja Lesothoon. Lajista tunnetaan kolme alalajia. Philipp Ludwig Statius Müller kuvaili lajin holotyypin Kapkaupungista vuonna 1776.The Internet Bird Collection Sirkkuvarpusuroksen päässä on selvästi erottuva musta ja valkoinen merkki. Naaraan pään väritys on kuitenkin haaleampi, se näyttää olevan kuin varjokuva urosyksilön päästä. == Lähteet == Luokka:Varpuset (suku)
Martin Frobisher

Martin Frobisher (1535 tai 1539 – 15. marraskuuta 1594) oli englantilainen merimies. Hän teki kolme merimatkaa Amerikan mantereelle löytääkseen tien Euroopasta Itä-Aasiaan. Kaikki matkat päättyivät Kanadaan, suunnilleen Nunavutin ja Frobisher Bayn alueelle. Toisella matkallaan Frobisher luuli löytäneensä kultamalmia, ja toi sitä kotimaahansa noin 200 tonnin edestä. Sitten hän palasi takaisin Kanadaan vielä suuremman laivaston kanssa, ja toi lisää "kultaa" Englantiin. Myöhemmin paljastui, että molemmat lastit olivat täynnä arvotonta pyriittiä eli katinkultaa. Frobisher toimi myös laivakaapparina ja ryösti Ranskalle kuuluneita laivoja. Myöhemmin hänet lyötiin ritariksi palveluksestaan Voittamattoman armadan torjumisessa. == Alkuajat, kehittyminen seikkailijaksi == Martin Frobisher oli suhteellisen varakkaan yorkshirelaisen kauppiaan poika, mutta hänen vanhempansa kuolivat nuorina. Kenties tekaistun sukupuun perusteella hän pääsi opiskelemaan sotataitoja College of Arms'ssa. Hänen ensimmäinen merimatkansa oli hyttipoikana Thomas Wyndhamin mukana Länsi-Afrikkaan, Beniniin. Täällä hänen henkensä oli uhattuna portugalilaisten hallitsemilla vesillä, joissa itse kapteeni Wyndham sai surmansa. Saaliina oli kuitenkin kultaa ja pippuria. Pian hän sai uuden pestin, ja kapteenina oli John Lok. Lasti tuli takaisin täynnä norsunluuta ja muuta arvotavaraa, mutta Afrikassa maihinnoussut Frobisher puuttui. Hän lienee ollut portugalilaisten vankina Guineassa Minan linnoituksessa. Hänestä tuli poiketen maanmiehistään lähinnä katolinen kasvatti, ja hänen paluunsa Englantiin osui kuningatar Elisabetin aikaan. Kaupankäyntiä ymmärtävänä hänestä tuli näin jossain määrin espanjalaisen luottomies kaupankäynnissä Afrikassa, mutta hänet vangittiin silti useita kertoja. Noin vuonna 1565 häntä on kuitenkin Espanjan suurlähettiläs syyttänyt merirosvouksesta. Saman vuosikymmenen lopulla hän oli tunnettu ryöstelystä Englannin kruunun hyväksi. Vuonna 1572 hänet lähetettiin Irlantiin kukistamaan kapinaa. Thomas Frobisher nai vuonna 1559 lesken nimeltä Isobel Richard, mutta hylkäsi hänet. Myöhemmin hän meni naimisiin rikkaan lesken Dorothy Windmerpoolin kanssa, mutta katkaistuaan välit milloin keneenkin mesenaattiin hän lähti englantilaisten mukana tutkimaan pohjoisia meriä, joista tärkeimpänä pidettiin juuri Luoteisväylää. == Lähteet == Luokka:Englantilaiset tutkimusmatkailijat Luokka:Brittiläiset merimiehet Luokka:Englantilaiset merirosvot Luokka:1530-luvulla syntyneet Luokka:Vuonna 1594 kuolleet
Karri Akkanen

Karri Akkanen (s. 29. tammikuuta 1984 Tampere) on suomalainen entinen jääkiekkoilija. Hän oli peräti 198 cm pitkä ja 112 kg painava hyökkääjä. Akkanen pelasi urallaan vajaan yhden SM-liigakauden 2002–2003 kasvattajaseurassaan Tampereen Ilveksessä, jossa rightin mies teki 21 ottelussa yhden syöttöpisteen. ==Ura== Akkanen pelasi suurimman osan kaudestaan 2001–2002 Ilveksen B-nuorissa ja seuraavana kesänä Tampa Bay Lightning varasi hänet kuudennella kierroksella numerolla 174. Akkanen nostettiin kaudeksi 2002–2003 Ilveksen SM-liigarinkiin ja hän pelasi kauden aikana 21 runkosarjaottelua. Osa kaudesta kului vielä A-nuorissa. Kaudella 2003–2004 Akkanen pelasi Ilveksen A-nuorissa neljä ottelua, kunnes hän siirtyi lokakuussa 2003 paikallisvastustaja Tapparaan. Akkanen edusti vain joukkueen A-nuoria, joissa hän voitti Suomenmestaruuden keväällä 2004. Kauden aikana Akkanen pelasi myös neljä Mestis-ottelua alle 20-vuotiaiden maajoukkueessa. Myös kauden 2004–2005 Akkanen edusti Tapparaa vain A-nuorissa. Sittemmin hän pelasi muutamia otteluita alemmissa sarjoissa: kaudella 2005–2006 Akkanen pelasi viisi ottelua Suomi-sarjaa HCM:ssä ja kaudella 2006–2007 kaksi ottelua II-divisioonaa Nokian Pyryssä. Kaudella 2009–2010 hän pelasi NoPyssä vielä yhden Suomi-sarjaottelun, joka jäi Akkaselle uran viimeiseksi. ==Tilastot== 2001–2002 Ilves A-SM 5 0 1 1 4 – – – – – 2002–2003 Ilves A-SM 11 1 6 7 65 – – – – – Ilves SM-liiga 21 0 1 1 0 – – – – – 2003–2004 Suomi U20 Mestis 4 0 0 0 4 – – – – – Ilves A-SM 4 0 1 1 22 – – – – – Tappara A-SM 31 4 8 12 58 14 4 3 7 16 2004–2005 Tappara A-SM 29 6 6 12 42 4 0 0 0 16 2005–2006 HCM Suomi-sarja 5 1 2 3 4 – – – – – 2006–2007 NoPy II-divisioona 2 0 4 4 2 – – – – – 2007–2008 ei pelannut 2008–2009 ei pelannut 2009–2010 NoPy II-divisioona 1 0 0 0 0 – – – – – 1 kausi yhteensä SM-liiga 21 0 1 1 0 – – – – – ==Lähteet== * * * Luokka:Suomalaiset jääkiekkoilijat Luokka:Tampa Bay Lightningin varaamat pelaajat Luokka:Vuonna 1984 syntyneet Luokka:Elävät henkilöt
Fred Scanlan

Frederick ”Fred” Scanlan (5. toukokuuta 1877 Montreal – 11. marraskuuta 1950) oli kanadalainen jääkiekkoilija, joka pelasi hyökkääjänä seuroissa Montreal Shamrocks ja Winnipeg Victorias. Amatöörinä pelannut Scanlan kuului samaan ketjuun kuin Arthur Farrell ja Harry Trihey. Hän oli Stanley Cupin kaksinkertainen voittaja Shamrocksin riveissä ja lopetti aktiivikiekon vuonna 1903. ==Saavutuksia ja palkintoja== * Stanley Cup (1899 & 1900) * Hockey Hall of Fameen 1965 ==Lähteet== ==Aiheesta muualla == * Legends of Hockey Fred Scanlanista Luokka:Kanadalaiset jääkiekkoilijat Luokka:Vuonna 1877 syntyneet Luokka:Vuonna 1950 kuolleet Luokka:Hockey Hall of Fame
Veneetin kieli

Veneetin kieli on muinaisessa Venetiassa asuneiden veneettien puhuma kuollut kieli. Se väistyi latinan tieltä ajanlaskumme kahden ensimmäisen vuosisadan aikana. Kieli tunnetaan noin 350:n Koillis-Italiasta ja sen lähialueilta löydetyn piirtokirjoituksen perusteella. Eteläisimmät löydöt ovat lähellä Pojoen suuta sijaitsevasta Adriasta, pohjoisimmat Gailjoelta Itävallan Kärntenistä ja itäisimmät Triestestä. Varhaisimmat niistä ovat 500-luvun lopusta ja nuorimmat ensimmäisen vuosisadan puolivälistä eaa. Tekstit koostuvat lähes yksinomaan votiivi- ja hautakirjoituksista. Suurin osa niistä on laadittu etruskeilta omaksutulla kirjaimistolla, johon on lisätty yksittäisiä kreikkalaisia merkkejä. 100-luvulta lähtien veneetit käyttivät latinalaista kirjaimistoa. Veneetti on indoeurooppalainen kieli, mutta sen kuuluminen kielikunnan itaaliseen ryhmään on kyseenalaista. Kysymys veneetin asemasta indoeurooppalaisten kielten joukossa on toistaiseksi avoin. ==Lähteet== Luokka:Indoeurooppalaiset kielet Luokka:Euroopan kuolleet kielet
Kaarian kieli

Kaarian kieli on muinaisessa Kaariassa puhuttu kuollut kieli. Se kuuluu indoeurooppalaisten kielten heettiläiseen ryhmään. Sen läheisiä sukulaiskieliä ovat mm. luuvi ja lyykia. On myös arveltu, että kaaria on kehittynyt luuvista. Muinainen Kaaria sijaitsi Vähän-Aasian lounaisosassa Lyydian ja Lyykian välissä. Sieltä on löydetty muutamia kymmeniä lyhyitä tekstejä, jotka on ajoitettu suunnilleen 300–200-luvuille eaa. Suurin osa kaariankielisistä teksteistä on kaarialaisten palkkasoturien Egyptissä 600–400-luvuilla tekemiä piirtokirjoituksia. Turkin Kaunosista löydettiin vuonna 1996 laaja kaksikielinen kaarialais-kreikkalainen kirjoitus. Kaariankieliset tekstit on laadittu noin 40 kirjaimesta koostuvalla kaarialaisella aakkostolla, joka perustuu ilmeisesti johonkin länsiseemiläiseen kirjaimistoon. Sen hyvin hitaasti edennyt selvitystyö on nykyään saatettu lähes loppuun, mutta tekstien tulkinnassa on edelleen huomattavia vaikeuksia. Kaarian kieltä opittiin lukemaan vuonna 1981, kun egyptologi John Ray löysi hautakiven, jossa oli kaiveruuksen egyptiksi ja kaariaksi. ==Lähteet== Luokka:Heettiläiset kielet Luokka:Aasian kuolleet kielet
David Rautio

David Rautio (s. 8. heinäkuuta 1985 Luulaja, Ruotsi) on ruotsalainen jääkiekkoilija, pelipaikaltaan maalivahti. Rautio on pelannut yhden ottelun Ruotsin jääkiekkomaajoukkueessa vuoden 2013 Karjala-turnauksessa. ==Lähteet== * Luokka:Ruotsalaiset jääkiekkomaalivahdit Luokka:Vuonna 1985 syntyneet Luokka:Elävät henkilöt
Lyykian kieli

Lyykian kieli on muinaisessa Lyykiassa puhuttu kuollut kieli. Se kuuluu indoeurooppalaisten kielten heettiläiseen ryhmään. Lyykian kieli tunnetaan kiveen hakattujen ja rahojen sisältämien piirtokirjoitusten perusteella. Ne edustavat kahta eri murretta, joista rakenteeltaan arkaaisempi tunnetaan nimellä miljan. Kirjoittamiseen on käytetty kreikkalaista muistuttavaa vähäaasialaista kirjaimistoa. Lyykialla ja luuvilla on yhteisiä piirteitä, joiden perusteella ne on yhdistetty erilliseksi heettiläisten kielten alaryhmäksi. Toisaalta niiden välillä on myös huomattavia eroja, jotka estävät yhteisen kantakielen rekonstruoimisen. Todennäköisempää onkin, että samankaltaisuudet ovat syntyneet murteiden välisen vuorovaikutuksen tuloksena. Lisäksi lyykian kielestä erotetaan usien omaksi kielekseen milya (tai lyykia B), mutta näiden kahden suhdetta ei toistaiseksi täysin ymmärretä. ==Fonologia== ===Konsonantit=== Labiaali Labiodentaali Dentaali Alveolaari Palataali Velaari Uvulaari Glottaali Norm. Lab. Norm. Lab. Pal. Nasaali m ~ m̩ n ~ n̩ Klusiili β b ð t tʷ g kʷ gʲ q Affrikaatta ts ʧ Frikatiivi s ɣ h Lateraali l̩ Tremulantti r ~ r̩ Puolivokaali w j Lähde: ===Vokaalit=== Etinen Keskinen Takinen Suppea i u Puolisuppea e Avoin a Kaikki vokaalit voivat esiintyä myös nasaalisina. Lähde: ==Lähteet== Luokka:Heettiläiset kielet Luokka:Aasian kuolleet kielet
Lasten Eurovision laulukilpailu 2011

Lasten Eurovision laulukilpailu 2011 on yhdeksäs Lasten Eurovision laulukilpailu. Se järjestettiin Armenian pääkaupungissa Jerevanissa 3. joulukuuta 2011. Ensimmäistä kertaa kilpailun historiassa kilpailu järjestetään edellisen vuoden voittajamaassa. Osallistujamaita on 13. Bulgaria tulee takaisin kahden vuoden tauon jälkeen ja Malta sekä Serbia vetäytyvät. Latvian piti myös vetäytyä, mutta muutti päätöstään vielä myöhemmin. San Marino aikoi osallistua kilpailuun, mutta se vetäytyi sopivan edustajan puuttumisen vuoksi. ==Osallistujat== Maa Kieli Esittäjä Kappale Sijoitus Pisteet Alankomaat hollanti Rachel "Ik ben een teenager" 2. 103 armenia, englanti Dalita "Welcome to Armenia" 5. 85 hollanti Femke "Een kusje meer" 7. 64 bulgaria Ivan Ivanov "Supergeroi" (Супергерой) 8. 60 georgia Candy "Candy Music" 1. 108 latvia Amanda Bašmakova "Mēness un suns" 13. 31 liettua Paulina Skrabytė "Debesys" 10. 53 makedonia Dorijan Dlaka "Žimi ovoi frаk" (Жими овој фрак) 12. 31 romania, englanti Lerica "No-No" 6. 78 ruotsi Erik Rapp "Faller" 9. 57 ukraina, englanti Kristall "Evropa" (Європа) 11. 42 venäjä Lidija Zablotskaja "Angely dobra" (Ангелы добра) 3. 99 venäjä Jekaterina Rjabova "Kаk Romeo i Džuljettа" (Как Ромео и Джульетта) 4. 99 ==Lähteet== Luokka:Lasten Eurovision laulukilpailu Luokka:Vuoden 2011 musiikki
The Truth (suomalainen yhtye)

The Truth on jurvalainen kristillistä rokkia soittava yhtye, joka on perustettu vuoden 2000 lopulla. Yhtye on julkaissut uransa aikana kaksi omakustanne-CD:tä ja yhden omakustanne-singlen. 2010 yhtyeen varsinaisen debyyttialbumin Loppuunkulunut julkaisi kristilliseen musiikkiin erikoistunut levy-yhtiö Maanalainen Levykauppa. Levy meni julkaisuviikollaan (26/2010) Suomen virallisen listan sijalle 40Suomen virallinen lista - Albumit 26/2010 ja Rumbalistan sijalle 5Ozzy Osbourne Rumban Albumilistan valtias. ==Jäsenet== ===Nykyiset jäsenet=== *Ari Kangas – kitara (2004–) *Marko Väyrynen – kitara *Mikko Saikkonen – rummut * Juha Land (2014–) ===Entiset jäsenet=== *Janne Saarela – laulu ja kitara (2000–2012) *Matti Tumpula – basso ja taustalaulu (2005–2012) ==Levytykset== * Kulkija (2003, omakustanne-EP) *Uusi Mahdollisuus (2005, omakustanne-EP) *Huominen (2008) *Loppuunkulunut (2010) == Lähteet == ==Aiheesta muualla== * http://www.thetruth.fi * http://www.myspace.com/thetruthfin Luokka:Suomalaiset rockyhtyeet Luokka:Suomalaiset kristilliset yhtyeet
Palaijin kieli

Palaijin kieli on muinaiseen heettiläisvaltakuntaan kuuluneessa Palan maakunnassa puhuttu indoeurooppalaisten kielten heettiläiseen ryhmään kuuluva kuollut kieli. Se tunnetaan heettien pääkaupungin Hattušan arkistoista löydettyjen nuolenpääkirjoitusten perusteella. Palan maakunnan uskotaan sijaineen nykyisessä Keski-Turkin pohjoisosassa. Palaijinkielisiä tekstikatkelmia on löydetty ainoastaan vähän. Ne ovat luonteeltaan uskonnollisia kulttitekstejä. On arveltu, että niiden kirjoittamisen aikaan 1500–1200-luvuilla eaa. palaiji olisi puhekielenä ollut jo kuollut. ==Lähteet== Luokka:Heettiläiset kielet Luokka:Aasian kuolleet kielet
Viracheyn kansallispuisto

Viracheyn kansallispuisto on luonnonsuojelualue Kambodžan koilliskolkassa, Laosin ja Vietnamin rajalla. Puisto on perustettu vuonna 1993. Sen pinta-ala on 3 325 neliökilometriä, joten se on Kambodžan seitsemästä kansallispuistosta suurin.Virachey Ecotourism Viracheyssä on vuoria ja laaksoja, metsää ja ruohikkoalueita.Virachey Adventure Cambodia Puiston uhanalaisiin lajeihin kuuluvat tiikeri, leopardi, puuleopardi, elefantti, malaijikarhu, gauri, ja gibbonit. == Lähteet == Luokka:Kambodžan kansallispuistot
Jörn Gevert

Jörn Gevert (16. maaliskuuta 1929 – syyskuu 2017) oli chileläinen yleisurheilija, joka kilpaili pikajuoksussa, pika-aitajuoksussa ja 400 metrin aitajuoksussa. Hän oli mukana maansa hopeaa voittaneessa 4 × 400 metrin joukkueessa Pan-Amerikan kisoissa 1951. Gevert voitti seuraavan vuoden Etelä- Amerikan-mestaruuskilpailuissa kultaa 110 ja hopeaa 400 metrin aitajuoksusta. Hän osallistui molemmille matkoille myös Helsingin olympialaisissa, mutta karsiutui molemmissa lajeissa jo alkuerissä. == Ennätykset == * 110 m aidat: 14,9 s (1952) * 400 m aidat: 52,4 (1953) == Lähteet == Luokka:Chileläiset pika-aitajuoksijat Luokka:Chileläiset 400 metrin aitajuoksijat Luokka:Chileläiset pikajuoksijat Luokka:Vuonna 1929 syntyneet Luokka:Vuonna 2017 kuolleet
Luuvin kieli

Luuvin kieli on muinaiseen heettiläisvaltakuntaan kuuluneessa Luvian maakunnassa puhuttu kuollut kieli. Se kuuluu indoeurooppalaisten kielten heettiläiseen ryhmään. Kieli tunnetaan heettiläisten pääkaupungin Hattušan arkistoista löydettyjen nuolenpääkirjoitusten sekä heettiläisillä hieroglyfeillä laadittujen tekstien perusteella. Luuvinkieliset nuolenpääkirjoitukset ovat heettiläisiin teksteihin sisältyviä katkelmia ja yksittäisiä sanoja. Ne on kirjoitettu 1500–1200-luvuilla eaa. Hieroglyfikirjoituksesta on säilynyt etupäässä piirtokirjoituksia, joista suurin osa on laadittu heettiläisvaltakunnan tuhoutumisen jälkeen 900–600-luvuilla eaa. Luuvin kielestä erotellaan erikseen myös hieroglyfeillä ja nuolenpääkirjoituksella kirjoitettu luuvi omiksi kielikseen.Heettiläisiin teksteihin sisältyvien mainintojen ja piirtokirjoitusten löytöpaikkojen perusteella luuvin kielen ydinalue sijaitsi eteläisessä ja lounaisessa Vähässä-Aasiassa ulottuen nykyisen Syyrian pohjoisosiin. Piirtokirjoituksia on löydetty myös Vähän-Aasian länsi- ja keskiosista. Luuvin ja heetin kielen suhde on kyseenalainen. Nykyään vallitsevan käsityksen mukaan ne ovat saman kielen rinnakkaisia murteita. On mahdollista, että heettiläisvaltakunnan myöhäiskaudella puhekielenä toimi luuvi ja heettiä käytettiin vain kirjakielenä. Luuvista on myös otettu merkittävistä lainoja heetin kieleen. == Fonologia == === Konsonantit === Labiaali Alveolaari Palataali Velaari Norm. Lab. Klusiili b d g gʷ Affrikaatta ts Nasaali m n Frikatiivi s ɣ ɣʷ Lateraali l Tremulantti r Puolivokaali w j Lähde: === Vokaalit === Etinen Keskinen Takinen Suppea i u Puolisuppea o Avoin a Kaikki vokaalit voivat esiintyä myös pitkinä. Lähde: == Katso myös == * Luuvilaiset ==Lähteet== Luokka:Heettiläiset kielet Luokka:Aasian kuolleet kielet Luokka:Muinainen Lähi-itä
Botum Sakorin kansallispuisto

Botum-Sakorin kansallispuisto on luonnonsuojelualue Kambodžan eteläosassa, Thaimaanlahdelle työntyvällä niemellä. Puisto perustettiin vuonna 1993. Sen pinta-ala on 1 834 neliökilometriä. Puistossa elää elefantteja, tiikereitä, leopardeja ja malaijikarhuja. Niemimaan rantoja reunustavat mangrovemetsät ja hiekkarannat. Keskiosa on lähes läpipääsemätöntä, ja korkeimmillaan sen kukkulat kohoavat 400 metrin korkeuteen.Botum Sakor National Park Lonely Planet == Lähteet == Luokka:Kambodžan kansallispuistot
Bain kieli

Bain kieli on Kiinan Yunnanin maakunnassa asuvien baiden puhuma sinotiibetiläinen kieli. Kielen puhujia on yli miljoona henkeä. Suurin osa heistä asuu Yunnanin luoteisosassa Dali Bain autonomisessa prefektuurissa ja sen lähialueilla. Monet bait osaavat myös kiinaa, lisua, jiä tai nasia. Bai kuuluu sinotiibetiläisten kielten tiibetiläis-burmalaisen haaran lolo- burmalaiseen ryhmään. Kielessä on runsaasti vanhaa kiinalaista vaikutusta, minkä takia sitä on pidetty myös siniittisenä. Kirjakielenään bait ovat käyttäneet vanhastaan kiinaa. 1950-luvulta lähtien kehitetty latinalainen kirjoitusjärjestelmä on toistaiseksi vakiintumaton. ==Lähteet== Luokka:Kiinan kielet Luokka:Tiibetiläis-burmalaiset kielet Luokka:Bait
Lisun kieli

Lisun kieli () on Kiinassa, Myanmarissa ja Thaimaassa asuvien lisujen puhuma sinotiibetiläinen kieli. Kielen puhujia on noin miljoona. Heistä yli 650 000 asuu Kiinassa Yunnanin koillisosassa ja Sichuanin lounaisosassa, lähes 300 000 Myanmarin koillisosassa, 35 000 Pohjois-Thaimaassa, tuhat Koillis-Intiassa ja muutama sata Laosissa. Lisu kuuluu sinotiibetiläisten kielten tiibetiläis- burmalaisen haaran lolo-burmalaiseen ryhmään. Se jakautuu kolmeen päämurteeseen. Lähimmät sukukielet ovat lipho ja lolopho. thumb|right|Kiinalaisiin merkkeihin perustuvilla tavumerkeillä kirjoitettua lisua. Kieltä varten on kehitetty useita kirjoitusjärjestelmiä. Kristityt lisut käyttävät skotlantilaisen lähetyssaarnaajan James Outram Fraserin 1900-luvun alussa luomaa kirjaimistoa, Fraserin aakkosia. Mustan lisun murteen käyttämä Wang Renpon kiinan kirjoitusmerkkeihin ja muihin symboleihin perustuva tavukirjoitus on jäänyt lähes kokonaan pois käytöstä. Mustaa lisua varten 1950-luvulla luotu pinyiniin perustuva järjestelmä on sekin korvautumassa Fraserin aakkosilla. ==Lähteet== ==Aiheesta muualla== * Lisu, Bron: Ethnologfue - Languages of the World Luokka:Kiinan kielet Luokka:Myanmarin kielet Luokka:Tiibetiläis-burmalaiset kielet Luokka:Thaimaan kielet Luokka:Lisut
Hem Reaksmey

Hem Reaksmey (s. 6. syyskuuta 1983) on kambodžalainen uimari. Hän osallistui Atlantan olympialaisissa 1996 100 metrin rintauintiin ollessaan vain 12-vuotias ja on maansa historian nuorin olympiaurheilija. Hem sijoittui kilpailun viimeiseksi ajallaan 1.44,68. Hän kilpaili Sydneyn olympialaisissa 2000 50 metrin vapaauinnissa ja oli seitsemäskymmenes ajallaan 33,11 sekuntia. Myös Hemin veli Hem Lumphat on olympiatason uimari. == Lähteet == Luokka:Kambodžalaiset uimarit Luokka:Vuonna 1983 syntyneet Luokka:Elävät henkilöt
Rūdiškės

Rūdiškės on Liettuan kaakkoisosassa, Vilnan läänissä sijaitseva kaupunki. Se on osa Trakain kunnallispiiriä. Vuonna 2010 kaupungin väkiluku oli 2 413 asukasta.Population at the beginning of the year by city / town and year, Liettuan tilastokeskus. Viitattu 11.12.2010. == Lähteet == Luokka:Vilnan läänin kaupungit Luokka:Trakai
Joensuun vaakuna

Joensuun vaakuna on Joensuun kaupungin tunnus. Vaakunan selitys kuuluu ”kilpi kahdesti lohkoinen, ylempänä vallikoro, alempana aaltokoro; kentät punainen, hopeinen ja musta”. Aiheen aaltokoro viittaa kaupungin sijaintiin Pielisjoen varrella ja vallikoro asemaan itärajan tuntumassa, kun taas sen värejä mustaa ja punaista pidetään tyypillisinä väreinä Karjalalle. Vaakunan aaltokoro ja värijako ovat peräisin Eric O. W. Ehrströmin suunnittelemasta kaupungin edellisestä vaakunasta vuodelta 1923, jossa on kuvattuna sini-hopealaineinen Pielisjokea kuvaava virta. Virran yläpuolen punaisessa kentässä on Karjalan vaakunan miekkaa pitelevä haarniskoitu käsivarsi, kun taas sen alapuolisessa mustassa kentässä Karjalan luontoa kuvaava kultainen honka. Vuoden 1923 vaakunan aiheet esiintyivät myös kaupungin varhaisimmasta vaakunasta vuodelta 1850. Siinä kilpi oli jaettu siniseen yläkenttään, johon oli asettu kaupungin perustajaan keisari Nikolai I:een viittaava kruunu, hopeinen virta sekä kaupungin perustamispäivämäärä. Kilven alakentässä taas oli Karjalan maakuntavaakunan käsivarret. Vaakunan ensimmäisissä malleissa toinen käsivarsista piteli aikakaudelle tyypillisesti miekan sijaan nuolta. Myöhemmissä malleissa kummatkin käsivarret kuvattiin miekoilla varustettuina. Nykyisen vaakunan on suunnitellut Toivo Vuorela, ja Joensuun kaupunginvaltuusto hyväksyi sen kokouksessaan 10. toukokuuta 1957. Sisäasiainministeriö vahvisti vaakunan käyttöön 19. marraskuuta samana vuonna. Joensuun kaupunki käyttää vaakunan ohella myös siihen perustuvaa lippua, jossa vaakunan hopea on korvattu valkoisella. Tiedosto:Vaakuna.Joensuu1850original.jpg|Joensuulle vuonna 1850 vahvistettu vaakuna. Tiedosto:Joensuu vaakuna 1850.jpg|Joensuun vuoden 1850 vaakuna Finlands städers vapen -postikorttikokoelmasta 1900-luvun alusta. Tiedosto:Von Koehne Joensuu.jpg|Bernhard von Köhnen luonnos Joensuun vaakunaksi vuodelta 1861. Tiedosto:Joensuu vaakuna 1923.jpg|Joensuun vaakuna vuosina 1923-1957. Tiedosto:Olof Eriksson Joensuun vaakuna.jpg|Heraldikko Olof Erikssonin Kansallisarkistolle lahjoittama malli Joensuun vaakunasta vuodelta 1952. Tiedosto:Joensuu.lippu.svg|Joensuun lippu. == Lähteet == * * * ===Viitteet=== == Aiheesta muualla == ;Kirjallisuutta venäjäksi * Бойко Дм. А. Геральдика Великого Княжества Финляндского. – Запорожье, 2013. Joensuu Vaakuna
Australian salibandymaajoukkue

Australian salibandymaajoukkue on Australian salibandyn edustusjoukkue. Maa on Salibandyn maailmanrankingin sijalla 13. Australia pelasi ensimmäistä kertaa MM-kisojen lopputurnauksessa vuonna 2010. Sitä ennen maa pelasi B-sarjassa. Vuoden 2018 MM-turnauksessa Australia selviytyi ensimmäistä kertaa lohkovaiheesta jatkoonAustralia teki historiaa, Ruotsi tyrmäsi 25–0 – tässä MM-kisojen jatkokaavio. ==Arvokisat== ===Maailmanmestaruuskilpailut=== *1996 – Ei osallistunut *1998 – B-sarja *2000 – B-sarja *2002 – B-sarja *2004 – B-sarja *2006 – B-sarja *2008 – Ei mukana *2010 – 14. sija *2012 – Ei mukana *2014 – 14. sija *2016 – 15. sija *2018 - 12. sija *2020 - Ei osallistunut == Vuoden 2010 MM-kisajoukkue == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Nimi Syntymävuosi Seura Krys Czarnota- Bojarski 1976 Glebe FBC Jacob Stanley 1984 Revolution Sharks FC Puolustajat Puolustajat Puolustajat Puolustajat Puolustajat Puolustajat Puolustajat Puolustajat Michael Woods 1991 Newcastle Cobras Paul Hogg 1989 Squishees Michael McCallum 1982 Bondi Raptors Michael Hamer 1987 WA Kookaburras David Speldewinde 1986 Canberra Blue Bulls Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Shaun Frazer 1989 Newcastle Cobras Jonathan Veron 1982 Perth Pirates Derek Kippo 1979 Perth Pirates Timothy Campbell 1991 WA Kookaburras Matthew Poon 1985 Christopher O'Sullivan 1988 Jakobsbergs Peter Harris 1974 Dingoes Benjamin Monckton 1989 Packenham Squishees Nicholas Moran 1990 Gavin Staindl 1988 Pakenham Squishees Kristoffer Collopy 1986 Toimihenkilöt Toimihenkilöt Toimihenkilöt Grant Mead Grant Mead Päävalmentaja Marko Kilpikoski Marko Kilpikoski Valmentaja Toni Kokkonen Toni Kokkonen Valmentaja Andrew McIntyre Andrew McIntyre Fysioterapeutti == Lähteet == ==Aiheesta muualla== * Austaralian salibandyliiton sivut Luokka:Salibandymaajoukkueet Salibandymaajoukkue
Vilkija

Vilkija on Liettuan keskiosassa, Kaunasin läänissä sijaitseva kaupunki. Se on osa Kaunasin kunnallispiiriä. Vuonna 2010 kaupungin väkiluku oli 2 263 asukasta.Population at the beginning of the year by city / town and year, Liettuan tilastokeskus. Viitattu 11.12.2010. thumb|left|200px|Vilkijan kirkko == Lähteet == Luokka:Kaunasin läänin kaupungit
Pagėgiai

Pagėgiai () on Liettuan lounaisosassa, Tauragėn läänissä sijaitseva kaupunki. Se toimii Pagėgiain kunnan hallinnollisena keskuksena. Vuonna 2010 kaaupungin väkiluku oli 2 155 asukasta.Population at the beginning of the year by city / town and year, Liettuan tilastokeskus. Viitattu 11.12.2010. == Lähteet == Luokka:Tauragėn läänin kaupungit
Salibandyn maailmanmestaruuskilpailut 2012

Salibandyn maailmanmestaruuskilpailut 2012 olivat yhdeksännet miesten maailmanmestaruuskilpailut ja ne järjestettiin Sveitsissä ja pelipaikkoina toimivat Bern ja Zürich. Kisojen virallinen tunnuskappale oli ZiBBZ-yhtyeen kappale ”One Shot”. Maailmanmestaruuden voitti Ruotsi, joka palasi jälleen valtaistuimelle kun se kaatoi kaksi edellistä mestaruutta voittaneen Suomen loppuottelussa luvuin 5–11. Ruotsin ylivoima oli melkoinen: se teki turnauksessa 96 maalia ja päästi vain 12. Pronssia voitti isäntämaa Sveitsi joka kaatoi pronssiottelussa Saksan. == Otteluareenat == Zürich Zürich Bern Saalsporthalle Zürich Kapasiteetti: 3 000 Hallenstadion Kapasiteetti: 11 000 Wankdorfhalle Kapasiteetti: 3 000 == Joukkueet == A-Lohko * * * * B-Lohko * * * * C-Lohko * * * * D-Lohko * * * * == Alkusarja == === Lohko A === === Lohko B === === Lohko C === === Lohko D === == Sijoituspelit == === Sijoituspelit 13–16 === ==== 1. kierros ==== ==== Sijat 15–16 ==== ==== Sijat 13–14 ==== === Sijoituspelit 9–12 === ==== 1. kierros ==== ==== Sijat 11–12 ==== ==== Sijat 9–10 ==== === Sijoituspelit 5–8 === ==== 1. kierros ==== ==== Sijat 5–6 ==== == Mitalipelit == {{Turnauspuu8 |6.12. – Bern| |11| |5 |6.12. – Zürich| |4| |1 |6.12. – Zürich| |2| |4 |6.12. – Bern| |18| |1 |8.12. – Zürich| |3| |4 |8.12. – Zürich| |0| |13 |9.12. – Zürich| |5| |11 |9.12. – Zürich| |8| |0 }} === Puolivälierät === === Välierät === === Pronssiottelu === === Loppuottelu === == Lopputulokset == Sija Joukkue 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. == Tilastot == === Pistepörssi === # Nimi Ottelut Maalit Syötöt Pisteet 1\. Emanuel Antener 6 9 17 26 2\. Rasmus Enström 6 15 7 22 3\. Kim Nilsson 6 14 8 22 4\. Matthias Hofbauer 6 11 11 22 5\. Henrik Stenberg 6 10 9 19 6\. Manuel Engel 6 11 6 17 7\. Patrik Malmström 6 11 6 17 8\. Lauri Kapanen 6 12 2 14 9\. Thomas Straete 6 4 10 14 10\. Martin Östholm 6 8 5 13 http://www.floorball.org/scoring_leaders.asp?lohko=1331023509 MM-kisojen 2012 pistepörssi IFF:n sivuilla === Maalivahdit === # Nimi Ottelut Torjunnat Päästetyt maalit % 1\. Pascal Meier 6 14 1 93,33 2\. Patrik Åman 6 56 9 86,15 3\. Marek Õige 5 51 9 85,00 4\. Guntis Bundzenieks 6 51 9 85,00 5\. Viktor Klintsten 6 17 3 85,00 6\. Janek Kohler 6 90 18 83,33 7\. David Rytych 5 42 10 80,76 8\. Keven Glanzmann 5 48 12 80,00 9\. Henri Toivoniemi 6 40 10 80,00 10\. Ivan Ponomarev 5 93 24 79,48 http://www.floorball.org/goalkeeper_statistics.asp?lohko=1331023509 MM- turnauksen 2012 maalivahtien torjuntatilastot IFF:n sivuilla == Tähdistökentällinen == Kim Nilsson • Matthias Hofbauer • Emanuel Antener Tatu Väänänen • Martin Östholm Henri Toivoniemi == Televisiointi == Kisoja varten IFF avasi YouTube-kanavan jonka kautta se lähetti suorana useita otteluita. Maa Kanava Swiss TV Yle TV2 Yle Areena CT Sport TV4 LTV Koko maailma YouTube http://windows3.salibandy.net/default.asp?sivu=5&alasivu;=499&kieli;=826 == Lähteet == * Kisa kansainvälisen salibandyliiton sivuilla === Viitteet === 2012 Maailmanmestaruuskilpailut 2012 Luokka:Vuoden 2012 salibandy
Bayon

Bayon on 1100-luvulla rakennettu Mahajana-buddhalainen temppeli Kambodžan Angkorissa, kuuluisan Angkor Watin pohjoispuolella. Temppelin seinämiä koristavat runsaat korkokuvat ja patsaat.Angkor Thosrn Bayon Temple Sacred Destinations Se sijaitsee Khmerien valtakunnan silloisessa pääkaupungissa Angkor Thomissa. Temppelin rakennutti kuningas Jayavarman VII. Hänen kuoltuaan valtakunnan pääuskonnoksi tuli hindulaisuus, ja temppeliä muutettiin vastaavasti. Myöhemmin valtauskonnoksi tuli Theravada-buddhalaisuus,mikä johti uusiin muutostöihin ennen kuin temppeli hylättiin. == Lähteet == Luokka:Kambodžan rakennukset ja rakennelmat Luokka:Buddhalaiset temppelit
Horton Plainsin kansallispuisto

Horton Plainsin kansallispuisto () on kansallispuisto Sri Lankan keskisellä ylängöllä. Ylängöltä saa alkunsa kolme jokea: Kelani, Walawe ja maan pisin joki Mahaweli. Alue sijaitsee yli 2 000 metrin korkeudella ja on biodiversiteetiltään monipuolinen. Kansallispuiston alueella sijaitsevat maan toiseksi ja kolmanneksi korkeimmat vuoret, Kirigalpotta 2 389 m ja Thotapolakanda 2 357 m. Suosituimpia nähtävyyksiä ovat kalliojyrkänne World's End eli "maailmanloppu" ja 20-metrinen vesiputous Baker's Fall. Kansallispuistossa elää kotoperäisiä nisäkäslajeja, kuten hoikkalori ja purppuranaamalanguri. Alueella elää myös ruostetäplä- ja kalastajakissoja, saukkoja, hirvieläimiä ja 87 lintulajia, joista 14 on kotoperäisiä. == Lähteet == Luokka:Sri Lankan kansallispuistot
Suryavarman II

Suryavarman II oli Khmerien valtakunnan hallitsija vuosina 1113–1150. Hän oli Khmerien kuninkaista merkittävimpiä, ja laajensi valtakuntaansa käymällä menestyksekkäitä sotia Champaa, Đại Việtiä ja Moneja vastaan. Hän alisti Thai- kansoja vasalleikseen ja ulotti valtansa Malakan niemimaalle asti.Angkorian Period Cambodia: A Country Study. Washington: GPO for the Library of Congress, 1987. Hän rakennutti Angkorin monumenteistä merkittävimmän, Angkor Watin.Angkor Unesco == Lähteet == Luokka:Kambodžan kuninkaalliset
Rôtanak Kiri

Rôtanak Kiri () on yksi Kambodžan 24:stä maakunnasta. Ratanakiri sijaitsee maan koillisosassa, pohjoisessa sitä reunustaa Laos, idässä Vietnam, etelässä Môndôl Kirin maakunta ja lännessä Stŏeng Trêngin maakunta. Maakunnan pinta-ala on 10 782 neliökilometriä ja sen alueella asui 149 997 ihmistä vuonna 2008. Maakunnan pääkaupunki on Banlung, jossa asuu noin 17 000 ihmistä. Erityisesti pääkaupungin lähettyvillä kasvatetaan munuais-, kahvi-, maapähkinä- ja kumipuita. Alueella elää 12 eri heimoa, joita kutsutaan yhteisellä nimellä Khmer Loeu. Heimojen asukkaat muodostavat yli 80 prosenttia maakunnan väestöstä. Useat heimoista elävät vuorilla ja harjoittavat kaskiviljelyä ja metsästävät varsijousilla. ==Lähteet== ==Aiheesta muualla== Luokka:Kambodžan maakunnat
Skeittipuisto

Skeittipuisto eli rullalautailupuisto on alue, joka on rakennettu rullalautailun, temppupotkulautailun, rullaluistelun ja BMX:n freestylen kaltaisia lajeja varten. Niissä on erityisiä rakennelmia, joiden avulla harrastajat voivat harjoitella lajiaan ja esimerkiksi tehdä temppuja. Tavallisesti skeittipuistot sijaitsevat ulkona, mutta puisto voidaan rakentaa myös sisätiloihin. Yleisiä skeittipuistoissa olevia rakennelmia ovat erilaiset rampit, kaiteet ja kiskot, rappuset, kielekkeet, altaat ja mäet. Ensimmäiset skeittipuistot rakennettiin 1960-luvulla. Kun skeittauksen suosio kasvoi 1970-luvulla huomattavasti, alettiin skeittipuistojakin rakentaa paljon enemmän. == Lähteet == *
Norma Croker

Norma Wilson Croker (Fleming; 11. syyskuuta 1934 Brisbane, Queensland – 21. elokuuta 2019 Brisbane, Queenslandhttps://www.couriermail.com.au/news/queensland/queenslands-first-olympic-gold-medallist-norma-crocker-has-died/news-story/610ad7fd01c9fad46245587c7464c58b) oli australialainen yleisurheilija. Hän kilpaili kesäolympialaisissa vuosina 1956 Melbournessa ja 1960 Roomassa. Melbournessa hän voitti kultaa 4 × 100 metrin viestijuoksujoukkueen jäsenenäNorma Croker-Fleming Biography and Olympic Results | Olympics at Sports-Reference.com yhdessä Shirley Stricklandin, Fleur Mellorin ja Betty Cuthbertin kanssa.Australia Athletics at the 1956 Melbourne Summer Games | Olympics at Sports-Reference.com Lisäksi hän sijoittui neljänneksi 200 metrin juoksussa. Roomassa Croker joutui 4 × 100 metrin viestijuoksussa diskatuksi ja jäi 200 metrin juoksussa semifinaaliin. Pituushypyssä hän kuitenkin eteni finaaliin ja 15. sijalle. Yleisurheilun Australian-mestaruuskilpailuissa Croker sai kahdesti pronssia 220 jaardin juoksussa ja lisäksi yhden hopeamitalin pituushypyssä.Australian Athletics Results == Lähteet == Luokka:Australialaiset pikajuoksijat Luokka:Australialaiset pituushyppääjät Luokka:Australialaiset olympiavoittajat Luokka:Vuonna 1934 syntyneet Luokka:Vuonna 2019 kuolleet
Fleur Mellor

Fleur Northey Mellor (Wenham; s. 13. heinäkuuta 1936) on entinen australialainen yleisurheilija. Hän kilpaili vuoden 1956 kesäolympialaisissa Melbournessa ja muodosti siellä kultaa voittaneen 4 × 100 metrin viestijuoksujoukkueenFleur Mellor Biography and Olympic Results | Olympics at Sports-Reference.com yhdessä Shirley Stricklandin, Norma Crokerin ja Betty Cuthbertin kanssa.Australia Athletics at the 1956 Melbourne Summer Games | Olympics at Sports-Reference.com == Lähteet == Luokka:Australialaiset pikajuoksijat Luokka:Australialaiset olympiavoittajat Luokka:Vuonna 1936 syntyneet Luokka:Elävät henkilöt
Afro-Euraasia

Afro-Euraasia on termi, joka tarkoittaa Afrikan ja Euraasian yhdessä muodostamaa maapallon suurinta yhtenäistä maa-aluetta. Alueen pinta-ala on 84 980 532 neliökilometriä ja sen väkiluku on noin 5,7 miljardia ihmistä, mikä on 85 prosenttia maailman väkiluvusta. Afro-Euraasia tunnetaan myös ”Vanhana maailmana” erotuksena ”Uudesta maailmasta”, Amerikasta. Afro-Euraasiaan on myös viitattu ”Maailmansaarena” esimerkiksi Halford Mackinderin kirjassa Geographical Pivot of History. Tähän termiin eivät sisälly alueeseen kuuluvat saaret. == Geologia == Geologisesti Afro-Euraasiasta on oletettu tulevan supermanner, kun Afrikka tulevaisuudessa yhdistyy Eurooppaan. Tämän on arvioitu tapahtuvan 600 000 vuoden kuluttua, jolloin Espanjan eteläkärki saavuttaa Afrikan. Kun tämä tapahtuu, Välimeri erottuu Atlantin valtamerestä. Afrikan ja Euroopan arvioidaan yhdistyvän täydellisesti 50 miljoonan vuoden kuluttua, jolloin Välimeri katoaa kokonaan ja syntyy uusia vuoristoja (joista voi tulla Alppien jatkoa). == Jako == Yleisesti Afro-Euraasian katsotaan jakautuvan Afrikkaan ja Euraasiaan Suezin kanavan kohdalta. Euraasia voidaan jakaa edelleen Eurooppaan ja Aasiaan. Eräiden historiallisten jakojen mukaan alue voidaan jakaa myös Euraasiaan, Pohjois-Afrikkaan ja Saharan eteläpuoliseen Afrikkaan. === Maantieteelliset alueet === * Euraasia ** Aasia *** Pohjois-Aasia *** Keski-Aasia *** Itä-Aasia *** Etelä-Aasia *** Kaakkois- Aasia *** Lounais-Aasia ** Eurooppa *** Pohjois-Eurooppa *** Länsi-Eurooppa *** Keski-Eurooppa *** Itä-Eurooppa *** Etelä-Eurooppa * Afrikka ** Keski- Afrikka ** Itä-Afrikka ** Afrikan sarvi ** Pohjois-Afrikka ** Etelä-Afrikka ** Länsi-Afrikka == Lähteet == Luokka:Aasian maantiede Luokka:Afrikan maantiede Luokka:Euroopan maantiede *
Annuario Pontificio

Annuario Pontificio on Pyhän istuimen julkaisema vuosikirja, joka sisältää ajankohtaisia asioita ja tilastoja roomalaiskatolisesta kirkosta. Kirja sisältää muun muassa luettelon kaikista paaveista ja Pyhän istuimen jaostoista. Kirja antaa myös tiedot kirkon kardinaaleista ja piispoista yhteystietoineen, Rooman kuurian jaostoista, Pyhän istuimen diplomaattisista lähetystöistä ulkomailla, Pyhään istuimeen akkreditoiduista suurlähetystöistä, uskonnollisten instituutioiden päämajoista, joistain akateemisista instituutioista ja muita tietoja. == Paavin viralliset tittelit == Paavin viralliset tittelit julkaistaan Annuario Pontificiossa tässä järjestyksessä (italiankielinen nimi sulkeissa) #Rooman piispa (Vescovo di Roma) #Jeesuksen Kristuksen sijainen (Vicario di Gesù Cristo) #apostolien ruhtinaan seuraaja (Successore del principe degli apostoli) #yleismaailmallisen kirkon ylin paimen (Sommo pontefice della chiesa universale) #lännen patriarkka (Patriarca dell'Occidente) #Italian priimas (Primate d'Italia) #Rooman provinssin arkkipiispa ja metropoliitta (Arcivescovo e metropolita della Provincia Romana) #Vatikaanivaltion hallitsija (Sovrano dello Stato della Città del Vaticano) #Jumalan palvelijoiden palvelija (Servo dei servi di Dio) Vuodesta 2006 lähtien arvonimeä lännen patriarkka ei ole käytetty. Luokka:Vuosikirjat Luokka:Pyhä istuin
Amasia (manner)

Amasia (Amerikka-aasia) on mahdollinen tulevaisuuden jättiläismanner, joka saattaa syntyä Aasian ja Pohjois-Amerikan yhdistyessä. Mitään uutta asiassa ei sinänsä ole, sillä maamassat liikkuvat jatkuvasti – välillä yhtenä supermantereena ja sitten taas erillään. Liike on korkeintaan kynnen kasvunopeuden luokkaa. Yalen yliopiston tutkijoiden mukaan Amerikan manner törmää Euraasiaan pohjoisnavan kohdalla 50–200 miljoonan vuoden kuluttua. Vaihtoehtoinen teoria on Pangaea Ultima. Teoria perustuu siihen, että Tyynenmeren laatta on jo nyt liikkumassa Euraasian ja Pohjois-Amerikan laattojen alle, ja jos tämä jatkuu, meri saattaa sulkeutua. Samalla Atlantin laatta työntää Pohjois-Amerikkaa länteen. Tämän ansiosta Atlantista voi tulla tulevaisuudessa Tyyntämertä suurempi. Siperiassa Euraasian ja Pohjois-Amerikan raja on ollut vakaa vuosimiljoonien ajan. Tilanne voi kuitenkin muuttua. Lisäksi tutkijat ennustavat, että Afrikka ja Australia liittyvät mukaan tähän muodostuvaan ”supermantereeseen”. Toisin sanoen maanosat ovat yhdistymässä. Uudelle supermantereelle on jo annettu nimi Amasia yhdistelmänä Amerikasta ja Aasiasta. Amasiassa Intia on osa mannerta. Silloin se on reilusti sisämaassa. Viimeisin supermanner, Pangaia, muodostui 300 miljoonaa vuotta sitten, Rodinia puolestaan 1,1 miljardia ja Nena 1,8 miljardia vuotta sitten. Neljänsadan miljoonan vuoden kuluttua maapallon mantereet ovat törmänneet yhteen ja muodostaneet Amasia-jättiläismantereen. Koska mantereita on vain yksi, on valtameriäkin on ainoastaan yksi. == Mannerliikunnot == Yalen yliopiston tutkija Ross Mitchell kertoo, että Pohjois- ja Etelä-Amerikka yhdistyvät, kun Karibianmeri sulkeutuu. Lisäksi Pohjoinen jäämeri sulkeutuu, jolloin Amerikka ja Aasia yhdistyvät. Tutkijat kertovat ennustuksistaan Nature-lehdessä. Pohjois-Amerikan ja Aasian arvioidaan törmäävän toisiinsa sadan miljoonan vuoden kuluessa. Useimmat teoriat Amasian synnystä perustuvat Atlantin pohjan venymiseen tai kuroutumiseen, mutta geologi Ross Mitchellin muinaisten kivien paleomagneettiseen tutkimukseen perustuvassa mallissa Jäämeri sulkeutuu ja supermanner liukuu pohjoiseen uudelle paikalleen. == Amasian tulevaisuus == Maapallon historian aikana mannerlaatat ovat kokoontuneet useamman kerran jättiläismantereiksi ja taas hajonneet osiin. Samoin tuleva jättiläismanner Amasia hajoaa aikanaan. Liike on hidasta mutta varmaa. == Lähteet == == Aiheesta muualla == * Kuva Amasian muodostumisesta * Kuva Amasiasta Luokka:Jättiläismantereet
Kâmpóng Cham (maakunta)

Kâmpóng Cham tai Kampong Cham on yksi Kambodžan 24 maakunnasta. Mekong-joen kahtia jakama maakunta sijaitsee maan kaakkoisosassa rajautuen idässä Vietnamiin. Kampong Cham on Kambodžan väkirikkain maakunta, ja sen väkiluku oli vuoden 2008 väestönlaskennassa 1 680 694, eli noin 12 % maan asukasluvusta. Maakunnan pinta-ala on 9 799 neliökilometriä ja asukastiheys 172 as./km². Kampong Cham jakaantuu kuuteentoista piirikuntaan, ja edelleen 173 kuntaan. Sen pääkaupunki on Kampong Cham. == Piirikunnat == Piirikunnat sekä niiden geokoodit. * 0301 Batheay * 0302 Chamkar Leu * 0303 Cheung Prey * 0304 Dambae * 0305 Kampong Cham * 0306 Kampong Siem * 0307 Kang Meas * 0308 Kaoh Soutin * 0309 Krouch Ccchmar * 0310 Memot * 0311 Ou Reang Ov * 0312 Ponhea Kraek * 0313 Prey Chhor * 1314 Srei Santhor * 0315 Stueng Trang * 0316 Tboung Khmum == Lähteet == == Aiheesta muualla == * Luokka:Kambodžan maakunnat
Kampong Cham

Kampong Cham voi viitata muun muassa seuraaviin asioihin: * Kampong Cham, kaupunki Kampong Chamin maakunnassa, Kambodžassa * Kâmpóng Cham, maakunta Kambodžassa * Kampong Cham, piirikunta Kampong Chamin maakunnassa, Kambodžassa
Jouluaattona kännissä

Jouluaattona kännissä on Leevi and the Leavingsin esittämä vuonna 1995 valmistunut musiikkikappale. Kappale julkaistiin samana vuonna julkaistun albumin Rakkauden planeetta erikoispainoksessa bonuskappaleena. Kappale julkaistiin myöhemmin alun perin vuonna 1990 ilmestyneen albumin Varasteleva joulupukki uudelleenmasteroidussa painoksessa bonuskappaleena. Kappaleen on sanoittanut ja säveltänyt Gösta Sundqvist. ==Kappale== Kappale kertoo perheestä, jossa alkoholin väärinkäyttö pilaa joulutunnelman. Taustalla on myös köyhyyttä ja leipäjonossa käymistä. ==Lähteet== Luokka:Vuoden 1995 kappaleet Luokka:Leevi and the Leavingsin kappaleet Luokka:Suomalaiset joululaulut Luokka:Huumorikappaleet